– Існуюць наступныя віды юрыдычнай дапамогі: кансультацыі і тлумачэнні юрыдычных пытанняў, складанне заяў, скаргаў і іншых дакументаў прававога характару. Наш абавязак – прадстаўляць інтарэсы кліента ў судах, а таксама ў дзяржаўных органах, перад фізічнымі асобамі. Ледзь не штодня даводзіцца абараняць інтарэсы грамадзян на папярэднім следстве, у судзе 1-й або вышэйшых інстанцый. Пры неабходнасці, прымаем удзел у грамадзянскіх ці адміністрацыйных справах. Адвакат хоць і належыць да пэўнай тэрытарыяльнай калегіі, мае права абараняць свайго падапечнага на ўсёй тэрыторыі рэспублікі.